recursal/SuperWikiNEXT-32B huggingface dataset:
ஐ.நா. அமைதி காப்போர் தலைக் கவசம்.
**ஐக்கிய நாடுகள் சர்வதேச அமைதி காப்போர் தினம்** *International Day of United Nations Peacekeepers* எனப்படுவது ஐக்கிய நாடுகளின் அமைதிகாக்கும் நடவடிக்கைகளில் ஈடுபட்டுள்ள ஆண், பெண் இரு சாராரையும் பெருமைப்படுத்துவதற்கும், சமாதானத்திற்கான இந்நடவடிக்கைகளின்போது உயிர் நீத்தவர்களை நினைவூட்டுவதற்காகவும் 2001ஆம் ஆண்டில் ஐக்கிய நாடுகள் பொதுச்சபை பிரகடனப்படுத்திய தினமாகும். இத்தினம் மே 29ஆம் நாள் அனுட்டிக்கப்படுகிறது.

பின்னணி
-------

முதலாம் உலக மகா யுத்தம் முடிவுற்ற பின்பு உருவாக்கம் பெற்ற சர்வதேச சங்கத்தால் உலக சமாதானத்தைப் பேண முடியாதுபோனதன் காரணமாகவே இரண்டாம் உலக மகா யுத்தம் ஏற்பட்டது. இரண்டாம் உலக மகாயுத்தம் முடிவடைந்த பின்பு யுத்தத்தினால் ஏற்பட்ட உயிரிழப்புக்களும், சொத்திழப்புக்களும் கணிப்பிட முடியாதவை. இந்த அடிப்படையில் மற்றுமொரு உலக மகா யுத்தம் ஏற்படாமல் உலக சமாதானத்தை நிலைநிறுத்துவதை அடிப்படையாகக் கொண்டே ஐக்கிய நாடுகள் அவை உருவாக்கம் பெற்றது.

ஐக்கிய நாடுகள் அவை உருவாக்கம் பெற்றதையடுத்து யுத்தம் மற்றும் இயற்கை அனர்த்தங்கள் என்பவற்றின்போது சமாதானத்தை ஏற்படுத்தவும், நிவாரணங்களை ஒருங்கிணைக்கவும், அமைதி காப்போர்களையும், கண்காணிப்பாளர்களையும் உரிய இடங்களில் பணிக்கமர்த்தும் வேலைத்திட்டம் அமுல்படுத்தப்பட்டது. குறிப்பாக யுத்த நிறுத்தங்களின்போது அல்லது தற்காலிக யுத்த நிறுத்தங்களின்போது அமைதி காக்கும் படைகளின் பணியினை ஐக்கிய நாடுகள் அவை உருவாக்கக் காலத்திலிருந்தே மேற்கொள்ளப்பட்டு வருகின்றது. இந்த அடிப்படையில் மே 29ஆம் திகதி சர்வதேச அமைதி காப்போர் தினமாகப் பெயரிடப்பட்டது.

உருவாக்கம்
----------

மே 29 1948 ஆம் திகதி ஐக்கிய நாடுகளின் பாதுகாப்புச் சபை முதன் முதலாக மத்திய கிழக்கில் அமைதி காப்போர் நடவடிக்கையை (தற்காலிக போர் நிறுத்த உடன்பாட்டினைக் கண்காணிக்கும் சபையை) உருவாக்கியது.

அமைதிப்படையின் உயிரிழப்புகள்
----------------------------

1948ஆம் ஆண்டு அரேபிய இஸ்ரேலிய யுத்தத்தின் போது தற்காலிக போர் நிறுத்த உடன்பாட்டின் ஏற்பாடுகளை மீறிய, இஸ்ரேலிய படைகள் பற்றி விசாரணையை மேற்கொண்டிருந்தபோது பிரான்சைச் சேர்ந்த யுத்தநிறுத்த கண்காணிப்பாளர் "ரென்னே லப்பாரியர்" (Rene Labarriere) என்பவர் முதன் முதலாக விபத்தில் உயிரிழந்தார். ஐக்கிய நாடுகள் அவையின் கண்காணிப்பு நடவடிக்கையின் போது முதலாவது உயிரிழந்தவராக இவரே கருதப்படுகின்றார். சூலை 13 1948ஆம் திகதி ஜெரூஸலத்தில் அமைதி காக்கும் பணியில் ஈடுபட்டிருந்த "ஒலே எச் பேக்கே" சேர்ந்த (Ole H. Bakke) எனும் நோர்வே ஐக்கிய நாடுகளின் அமைதி காக்கும் பணியாளர் கொல்லப்பட்டார். அதேபோல ஆகத்து 28, 1948 ஆம் திகதி "காசாப் பகுதியில்’ சேவையாற்றிய லெப்டினன்ட் கர்ணல் ஜோசப் குவேறு (Joseph Queru) மற்றும் கப்டன் பியரே ஜின்னல் (Pierre Jeannel) என்ற பிரான்சிய அமைதி காக்கும் படை வீரர் உயிரிழந்ததோடு மற்றும் ஆறு படை வீரர்கள் காயமுற்றனர். மேலும், செப்டம்பர் 17 1948 ஆம் திகதி "கவுண்ட் போர்க் பெர்னடொட்" எனும் அமைதி காக்கும் வீரர், யுத்தத் தீவிரவாத இயக்கமான 'ஸ்டர்ன் கேங்' (STERN GANG) எனும் கும்பலினால் கொலையுண்டார்.

இவ்வாறாக அமைதி காக்கும் நடவடிக்கைகளில் ஈடுபட்டு கொல்லப்பட்டவர்களின் எண்ணிக்கை படிப்படியாக அதிகரிக்கலாயிற்று. எனவே அமைதி காக்கும் நடவடிக்கைகளில் ஈடுபட்டு கொல்லப்பட்டவர்கள் இத்தினத்தில் விசேடமாக நினைவுகூரப்படுகின்றனர்.

வெளி இணைப்புகள்
---------------

* ஐ.நா செயலாளர் நாயகத்தின் அறிக்கை
* ஐக்கிய நாடுகள் சர்வதேச அமைதி காப்போர் தினம்
* ஐக்கிய நாடுகள் இணையம்
**மேலப்பூங்குடி ஆதினமிளகி அய்யனார் கோயில்** தமிழ்நாட்டில் சிவகங்கை மாவட்டம், மேலப்பூங்குடி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஸ்ரீஆதினமிளகி அய்யனார் சன்னதியும், விநாயகர், சுப்பிரமணியர், சன்னியாசிபந்தி, நீலி அம்மன், பெரியகருப்பர்பந்தி, சோனை கருப்பர்பந்தி, கெஜம்பலிவிடம், துவாரபாலகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆவணி மாதம் புரவிஎடுப்பு முக்கிய திருவிழாவாக நடைபெறுகிறது. சித்திரை மாதம் முளப்பாரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஆளுனர் மாளிகை, சென்னை
**ஆளுனர் மாளிகை** தமிழ்நாடு ஆளுநர்கள் வாழும் அலுவல்முறை இருப்பிடம். இது தமிழ்நாடு மாநிலத் தலைநகரான சென்னையின் கிண்டி பகுதியில் அமைந்துள்ளது. கோடைக்காலத்தில் உதகமண்டலத்தில் உள்ள இருப்பிடத்தில் ஆளுநர் தங்கியிருப்பார்.

வரலாறு
------

மதராசு ஆளுநர்கள் முதலில் செயின்ட் சார்சு கோட்டையில் வாழ்ந்து வந்தனர்.1640ஆம் ஆண்டு முதல் அலுவல்முறை மாளிகை கட்டப்பட்டது. தற்போதைய அணிவகுப்பு திடலில் அமைந்திருந்த அக்கட்டிடம் 1693இல் இடிக்கப்பட்டு தலைமைச்செயலகத்தின் ஓர் பகுதியாக விளங்கும் கட்டிடம் கட்டப்பட்டது. 1746 இல் பிரெஞ்ச் படையினரால் அழிக்கப்பட்ட இந்த மாளிகைக்கு மாற்றாக 1749இல் அப்பகுதியில் மிக செல்வசெழிப்புடன் வாழ்ந்த அன்டோனியோ டி மதரோசு அம்மையாரிடமிருந்து கையகப்படுத்தப்பட்டது. இதனைச்சுற்றியே தற்போதைய அரசு இல்லம் அமைந்துள்ளது.
1820இல் ஆளுநராக பொறுப்பேற்ற தாமசு மன்றோ ஆளநரின் பண்ணைவீடாக இருந்த 'கிண்டி லாட்சை' அலுவல்முறை இருப்பிடமாக மாற்றினார்.

ஆளுனர் மாளிகை வளாகம்
--------------------

ஆளுனர் மாளிகை கிண்டி பாதுகாக்கப்பட்ட வனப்பகுதியில் அமைந்துள்ளது. இங்குள்ள மான் வகைகள் 1924ஆம் ஆண்டில் கொண்டு விடப்பட்டன. கீழ்வரும் பொதுப்பயன்களுக்காக பெரும்பகுதி விட்டுக்கொடுக்கப்பட்டபின்னர் தற்போதுள்ள நிலப்பரப்பு 156.14 ஏக்கர்கள் ஆகும்.

* 1958: இந்திய தொழில்நுட்பக் கழகம் அமைக்க மத்திய கல்வி அமைச்சகத்திற்கு மாற்றப்பட்டது.
* 1958: பிரதமர் நேருவின் விழைவிற்கேற்ப மான்கள் பூங்கா மற்றும் சிறுவர் பூங்கா அமைக்க வனத்துறைக்கு மாற்றப்பட்டது.
* 1974: இராசாசி நினைவகத்திற்காக மாற்றப்பட்டது.
* 1975: காமராசர் நினைவகத்திற்காக மாற்றப்பட்டது.
* 1977: தேசிய பூங்கா அமைக்க வனத்துறைக்கு மாற்றப்பட்டது.

தவிர, அடையாறு ஆறு அண்மையிலும் ஈக்காட்டுத்தாங்கல் அண்மையிலும் 8.63 ஏக்கர் கொண்ட இரு நிலப்பகுதிகள் ராசபவனுக்கு சொந்தமானவை. இங்கு ஆளுனர் மாளிகை பாவனைக்கான நீரேற்று நிலையங்கள் உள்ளன.

ஆளுனர் மாளிகை பகுதியில் மான்கள்(புள்ளிமான்கள்,பிளாக் பக்,அல்பினோ),கீரிகள்,நரிகள் மற்றும் பல ஊர்வன / பறப்பன உள்ளன. இடம் பெயரும் பறவைகளையும் பறவை கவனிப்பவர்கள் கண்டுள்ளனர்.

மேற்கோள்கள்
-----------

1. ↑

வெளியிணைப்புகள்
---------------

* தமிழக ஆளுநரின் அலுவல்முறை இணையதளம்
**கிடாதிருக்கை** தமிழ்நாட்டிலுள்ள, இராமநாதபுரம் மாவட்டத்தில் அமைந்துள்ள ஒரு கிராம பஞ்சாயத்து ஆகும். மாநில தலைநகரம் சென்னை கிடாதிருக்கை கிராமத்திலிருந்து 466.8 கி.மீ. தொலைவில் அமைந்துள்ளது. கிடாத்திருக்கை முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இதன் அஞ்சல் குறியீடு எண்: 623 704. இதன் அருகிலுள்ள நகரங்கள் முதுகுளத்தூர் மற்றும் கடலாடி ஆகும்.

போக்குவரத்து
------------

### இரயில் போக்குவரத்து

கிடாதிருக்கை அருகிலுள்ள இரயில் நிலையம், பரமக்குடி இரயில் நிலையம் 38 கி.மீ தொலைவில் உள்ளது.

### விமானப் போக்குவரத்து

கிடாத்திருக்கை அருகில் உள்ள விமான நிலையம்: மதுரை விமான நிலையம் 72.4 கி.மீ தொலைவில் உள்ளது.

தொழில்
------

கிடாதிருக்கை கிராமத்தின் வேளாண்மை முக்கியமான தொழில் ஆகும். இன்னும் இந்த கிராமம் தொழில்துறை வளர்ச்சிக்கு காத்திருக்கிறது.

கோயில்கள்
---------

* மாரியாம்மன் கோவில்
* தர்ம முனீஸ்வரர் கோயில்

அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.[5]

அடிப்படை வசதிகள் எண்ணிக்கை
குடிநீர் இணைப்புகள் 4
சிறு மின்விசைக் குழாய்கள் 2
கைக்குழாய்கள் 
மேல் நிலை நீர்த்தேக்கத் தொட்டிகள் 4
தரைமட்ட நீர்தேக்கத் தொட்டிகள் 
உள்ளாட்சிக் கட்டடங்கள் 10
உள்ளாட்சிப் பள்ளிக் கட்டடங்கள் 3
ஊரணிகள் அல்லது குளங்கள் 3
விளையாட்டு மையங்கள் 
சந்தைகள் 
ஊராட்சி ஒன்றியச் சாலைகள் 83
ஊராட்சிச் சாலைகள் 2
பேருந்து நிலையங்கள் 
சுடுகாடுகள் அல்லது இடுகாடுகள் 3
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்[6]:

கிடாத்திருக்கை
கிடாத்திருக்கை காலனி
கொண்டுலாவி
மேலக்கொண்டுலாவி

மேற்கோள்கள்
-----------
**சராயன்** (Sarayan) கோமதி ஆற்றின் சிறிய துணை ஆறாகும். இது உத்தரப் பிரதேச மாநிலத்தில் லக்கிம்பூர் மற்றும் சீதாபூர் மாவட்டங்களின் வழியாக ஓடுகிறது.

போக்கு
------

சராயன் ஆறு கோலா கோகாரநாத் என்ற நகரின் அருகில் உள்ள ஐதராபாத் பரகானா என்ற இடத்தில் உற்பத்தியாகிறது. தனது தொடக்க இடத்திலிருந்து ஏறத்தாழ 49 மைல்கள் தொலைவைக் கடந்த பிறகு இந்த ஆறு சீதாபூர் மாவட்டத்திற்குள் நவ்ரங்பூர் என்ற கிராமத்திற்கருகில் உள்நுழைகிறது. இந்த ஆறு சீதாபூர் மாவட்டத்தில் ஒழுங்கற்ற வளைந்த பாதைகளில் வடக்கிலிருந்து தெற்காக பயணிக்கிறது. சில மைல் தொலைவுகள் ஓட்டத்திற்குப் பிறகு, டெகாரின் கிராமத்திற்கருகில் ஜம்வாரி என்ற ஓடை இதனுடன் இணைகிறது. இதனைத் தொடர்ந்து தெற்காக பயணித்து சீதாபூர் நகரை அடைந்து அந்நகரின் மையப்பகுதியின் குறுக்காக கடந்து செல்கிறது. இறுதியாக, இந்த ஆறு கோமதி ஆற்றுடன் சிதாவ்லியில் இந்தௌரா என்ற கிராமத்திற்கருகில் இணைகிறது. *.*

இந்த ஆற்றின் போக்கின் மேல்பகுதியில், இந்த நதியானது ஆழமற்ற படுகையில் பாய்கிறது, ஆனால், தெற்காக செல்லச் செல்ல இந்த ஆறு ஆழமாகவும் உயர்ந்த கரைகளைக் கொண்டதாகவும், மணற்பாங்கானதாகவும், குறுகிய பள்ளத்தாக்குகளின் ஊடாகப் பாய்வதாகவும் அமைகிறது.

வெள்ளப்பெருக்கு மற்றும் நீர்வழிப்போக்குவரத்து
---------------------------------------------

மழை மிகுந்த ஆண்டுகளில், இந்த ஆறு சீதாபூர் நகரிலும் மற்றும் அதன் கரையோரமாக அமைந்துள்ள மற்ற இடங்களிலும் பெரும் அழிவினை ஏற்படுத்தக்கூடிய வெள்ளப்பெருக்கு ஏற்படுவதற்குக் காரணமானதாக அமைகிறது. ஆனால், சாதாரணமான காலங்களில், இந்த ஆறு ஒரு வடிகாலாக மக்களுக்கான தேவைகளைப் பூர்த்தி செய்கிறது. இதன் கீழ் வடிநிலங்களில் சிறிய படகுப்போக்குவரத்துக்கு உகந்ததாக உள்ளது. இருப்பினும் அவ்வாறான பயன்பாடு மிகவும் அரிதாகவே இந்த ஆற்றில் நடைபெறுகிறது.

* சராயன் ஆற்றில் லால்பூர் கிராமத்திற்கருகில் அமைந்துள்ள பாலம் சராயன் ஆற்றில் லால்பூர் கிராமத்திற்கருகில் அமைந்துள்ள பாலம்
* லால்பூர் கணவாய்க்கருகில் சராயன் ஆற்றின் தோற்றம் லால்பூர் கணவாய்க்கருகில் சராயன் ஆற்றின் தோற்றம்
* இரகிமாபாத் அருகில் சராயன் ஆற்றின் மேல் அமைந்துள்ள பழைய பாலம் இரகிமாபாத் அருகில் சராயன் ஆற்றின் மேல் அமைந்துள்ள பழைய பாலம்
* சராயன் ஆற்றின் தோற்றம் சராயன் ஆற்றின் தோற்றம்

மேற்கோள்கள்
-----------

1. ↑  (India), Uttar Pradesh (1988-01-01) (in en). *Uttar Pradesh district gazetteers*. Government of Uttar Pradesh. .
**பச்சோந்தி** (*Chameleon*) என்பது செதிலுடைய ஊர்வன பிரிவைச் சேர்ந்த ஒரு பல்லிக் குடும்பம் ஆகும். இதில் மொத்தம் 203 இனங்கள் உள்ளன. இக்குடும்பத்தின் பல இனங்கள் பச்சை நிறத்தில் காணப்படுவதால் பச்சோந்தி என்று அழைக்கப்படுகின்றது. 

பச்சோந்திகளுள் சில இனங்கள், தாம் இருக்கும் இடத்திற்கு ஏற்றாற்போல் தமது நிறத்தை மாற்றிக்கொள்ளும் ஆற்றல் படைத்தன. இதற்கு காரணம் அவற்றின் தோலில் உள்ள நிற கலங்களுக்கும், மூளைப் பகுதிகளுக்கும் இடைவிடாது தொடர்பு இருந்துகொண்டேயிருப்பதாகும். பச்சோந்திக்கு காக்கை, கழுகுகளால் ஆபத்து அதிகம். அதுமட்டுமல்லாமல் ஒரு பயந்த பிராணி. அதனால் ஒரு நிமிடத்திற்கு மேல் அது தன்னுடைய நிறத்தை மாற்றிக்கொள்ளும். பச்சோந்திக்கு இன்னொரு குணமும் உண்டு. பச்சோந்தி தன் ஒரு கண்ணால் ஒரு இடத்தையும் மற்றொரு கண்ணால் வேறு இடத்தையும் பார்க்கும் ஆற்றல் பெற்றது. பச்சோந்தியின் கண்கள் ஒரு பொருளின் உயரம்,அகலம்,ஆழம் போன்ற முப்பரிமாணங்களையும் காணக்கூடிய வகையில் அமைந்திருக்கின்றன.ஒவ்வொரு கண்னும் தனித்தனியாக வேலை செய்யக்கூடியது. 360 பாகை அளவுக்குப் பார்வை விரியும்.

பச்சோந்திகள் கட்புலனாகும் ஒளியை மட்டுமன்றி புற ஊதாக்கதிர்களையும் கண்டுணரவல்லன.

இவற்றையும் காண்க
----------------

* பல்லி

மேற்கோள்கள்
-----------

1. ↑  தி இந்து தமிழ் மாயாபஜார் இணைப்பு 17.12.2014
2. ↑  "Chameleon News, August 2004". 2008-01-22 அன்று மூலம் பரணிடப்பட்டது. 2008-01-22 அன்று பார்க்கப்பட்டது.
**சரஸ்வதி பவதம் II** (*Saraswati Parbat II*) என்பது இந்தியாவின் உத்தரகண்ட் மாநிலத்தில் உள்ள கர்வால் இமயமலையில் உள்ள ஒரு சிகரம் ஆகும். சரஸ்வதி பர்வதம் II இன் உயரம் 6,775 மீட்டர்கள் (22,228 அடி)  மற்றும் இதன் முக்கியத்துவம் வாய்ந்த பகுதி 551 மீட்டர்கள் (1,808 அடி) உயரமாகும். இது முழுக்க முழுக்க உத்தரகண்டிற்குள் அமைந்துள்ள 37வது உயரமான சிகரம் ஆகும். நந்தா தேவி, இந்த வகையில் மிக உயரமான மலையாகும். இது காமெட் ஜாஸ்கர் மலைத்தொடரின் கீழ் வருகிறது. இது சரஸ்வதி பர்வதம் I மற்றும் சாம்ராவ் பர்வதம் I இடையே அமைந்துள்ளது. இது சாம்ராவ் பர்வதம் I இல் இருந்து 6,910 மீட்டர்கள் (22,671 அடி) ) 3.1 கிமீ NNW தொலைவில் அமைந்துள்ளது. இதன் மிக அருகில் உள்ள சரஸ்வதி பர்வதம் I 6,940 மீட்டர் (22,769 அடி) உயரம் கொண்டது. மேலும் இது முகுத் பர்வதத்தில் இருந்து 9.1 கிமீ NNW 7,242 மீட்டர் (23,760 அடி) அமைந்துள்ளது. மற்றும் 7.1 கிமீ மேற்கில் பால்பாலா (மலை) 6,416 மீட்டர் (21,050 அடி) அமைந்துள்ளது.

அண்டை மற்றும் துணை சிகரங்கள்
----------------------------

சரஸ்வதி பர்வதம் II இன் அண்டை அல்லது துணை சிகரங்கள் :

* காமெட் : 7,756 m (25,446 அடி) ,30°55′12″N 79°35′30″E﻿ / ﻿30.92000°N 79.59167°E﻿ / 30.92000; 79.59167
* அபி கமின் : 7,355 m (24,131 அடி) ,30°56′59″N 79°14′30″E﻿ / ﻿30.94972°N 79.24167°E﻿ / 30.94972; 79.24167
* முகுத் பர்பத் : 7,242 m (23,760 அடி) ,30°56′57″N 79°34′12″E﻿ / ﻿30.94917°N 79.57000°E﻿ / 30.94917; 79.57000
* சாம்ராவ் பர்பத் I : 6,910 m (22,671 அடி) ,30°59′24″N 79°31′45″E﻿ / ﻿30.99000°N 79.52917°E﻿ / 30.99000; 79.52917
* சரஸ்வதி பர்வதம் I : 6,940 m (22,769 அடி) ,30°59′24″N 79°31′45″E﻿ / ﻿30.99000°N 79.52917°E﻿ / 30.99000; 79.52917
* பல்பாலா (மலை) : 6,416 m (21,050 அடி) ,31°01′25″N 79°26′02″E﻿ / ﻿31.02361°N 79.43389°E﻿ / 31.02361; 79.43389

பனிப்பாறைகளும் ஆறுகளும்
-----------------------

தென்மேற்குப் பகுதியில் உத்தரி சாம்ராவ் பனிப்பாறை, தகட்சினி சாம்ராவ் பனிப்பாறை, பல்பாலா பனிப்பாறை, காக்யான் பனிப்பாறை மற்றும் பாஸ்கிமி கமெட் பனிப்பாறை உள்ளது.  இந்த பனிப்பாறைகள் அனைத்தும் சரசுவதி ஆற்றில் தங்கள் தண்ணீரை வெளியேற்றுகின்றன. இது கங்கை ஆற்றின் முக்கிய துணை ஆறுகளில் ஒன்றான மானா கிராமத்திற்கு அருகிலுள்ள கேசவ் பிரயாகில் அலக்நந்தா ஆற்றுடன் இணைகிறது. அலக்நந்தா ஆறு, கங்கை ஆற்றின் மற்ற முக்கிய துணை ஆறுகளான பாகீரதி ஆற்றுடன் தேவப்பிரயாகையில் கலந்து கங்கை என்று அழைக்கப்படுகிறது.

குறிப்புகள்
-----------

1. 1 2  "Saraswati Parvat II". *PeakVisor* (ஆங்கிலம்). 19 May 2020 அன்று பார்க்கப்பட்டது.
2. ↑  "Saraswati Parvat II - Peak Details". *Himalayan High* (ஆங்கிலம்). 19 May 2020 அன்று பார்க்கப்பட்டது.
3. ↑  Harshwanti Bisht (1994). *Tourism in Garhwal Himalaya: With Special Reference to Mountaineering and Trekking in Uttarkashi and Chamoli Districts*. Indus Publishing. பக். 38–. பன்னாட்டுத் தரப்புத்தக எண்:978-81-7387-006-4. .
4. ↑  "Devprayag | Times of India Travel". .
**சரஸ்வதி ராம்நாத்** ஒரு தமிழ் எழுத்தாளர், மொழிபெயர்ப்பாளர். இவர் இந்தியில் இருந்து தமிழுக்கும், தமிழில் இருந்தும் இந்திக்கும் செய்த மொழிபெயர்ப்புக்களுக்காக பெரிதும் அறியப்படுகிறார். சிறுகதைகள், புதினங்கள், நாடகங்கள் என்று பல வகை இலக்கியப் படைப்புக்களை மொழியாக்கம் செய்துள்ளார். 

*மொழிபெயர்ப்பு இலக்கியம் பற்றிய நமது சமூகப் பார்வையே குறுகியதாக உள்ளது. படைப்பிலக்கியத்துக்கு அளிக்கப்படும் அந்தஸ்தும் மரியாதையும் மொழிபெயர்ப்புகளுக்கு அளிக்கப்படுவதில்லை. மொழிபெயர்ப்பும் ஒரு படைப்பாக்கம் என்று ஏற்றுக்கொள்ளப்படாத வரையில் இந்நிலை நீடிக்கத்தான் செய்யும். ஏன் என்பதற்கு என்னிடம் நீண்ட பெருமூச்சுதான் பதில்* என்று தமிழ்ச் சூழலில் மொழிபெயர்ப்பின் நிலை குறித்து கருத்து கூறி உள்ளார்.

விருதுகள்
---------

* பல்வேறு இந்திய மொழிகளில் உள்ள சிறந்த நாடகங்களை, *இந்திய மொழி நாடகங்கள்* என்ற தலைப்பில், தமிழ் மொழியில் மொழிபெயர்ப்பு செய்தமையை சாகித்திய அகாதமி பாராட்டி, சிறந்த தமிழ் மொழிபெயர்ப்புக்கான சாகித்திய அகாதமி விருதை 1993ஆம் ஆண்டில் வென்றார்.

படைப்புகள்
----------

* தர்பாரி ராகம்
* ராஜநர்த்தகி
* கூர்ஜரத்தின் செல்வன்
* ஜெயசோமநாத்
* தேவதாசி
* புயலும் ஒளியும்
* வீரசுதந்திரம்
* சப்தபதி
* கங்கை தாய்

மேற்கோள்கள்
-----------

1. ↑  மொழிபெயர்ப்புக் "கலைச்செல்வி'!
2. ↑  மொழிபெயர்ப்புக் "கலைச்செல்வி'!
3. ↑  மொழி பெயர்ப்புக்கான சாகித்திய அகாதமி விருதுகள் பெற்றவர்கள் விவரம்

வெளி இணைப்புகள்
---------------

* மொழிபெயர்ப்புச் சூழலும் சரஸ்வதி ராம்நாத்தும் பரணிடப்பட்டது 2016-03-05 at the வந்தவழி இயந்திரம்
**ஆளுநர் மாளிகை, புவனேசுவரம்** (*Raj Bhavan, Bhubaneswar*) ஒடிசா மாநில ஆளுநரின் அதிகாரப்பூர்வ இல்லமாகும். இம்மாளிகை ஒடிசா மாநிலத்தின் புவனேசுவரம் நகரில் அமைந்துள்ளது.

வரலாறு
------

சூலியசு வாசு என்ற கட்டிடக் கலைஞரின் கீழ் 1958ஆம் ஆண்டு சனவரி 1ஆம் தேதி ஆளுநர் மாளிகை கட்டப்பட்டது. இம்மாளிகை சுமார் 88 ஏக்கர் நிலப்பரப்பில் அமைந்துள்ளது.

ஒடிசாவின் 11வது ஆளுநர் ஒய்.என். சுக்தாங்கர் இம்மாளிகையில் தங்கிய முதல் ஆளுநர் ஆவார். அதிலிருந்து இம்மாளிகை ஆளுநரின் அதிகாரப்பூர்வ இல்லமாக இருந்து வருகிறது.

மேற்கோள்கள்
-----------

1. ↑  "Raj Bhavan Odisha". *www.rajbhavanodisha.gov.in*. Government of Odisha. 1 October 2020 அன்று பார்க்கப்பட்டது.
2. ↑  "History of Raj Bhavan". *www.rajbhavanodisha.gov.in*. Government of Odisha. 1 October 2020 அன்று பார்க்கப்பட்டது.
3. ↑  "History of Raj Bhavan". *www.rajbhavanodisha.gov.in*. Government of Odisha. 1 October 2020 அன்று பார்க்கப்பட்டது."History of Raj Bhavan". *www.rajbhavanodisha.gov.in*. Government of Odisha. Retrieved 1 October 2020.

புற இணைப்புகள்
--------------

* ஒடிசா ஆளுநரின் அதிகாரப்பூர்வ இணையதளம்
**சிறீ சித்ராபூர் மடம்** (Shri Chitrapur Math) என்பது சித்ராபூர் சரஸ்வத் பிராமணப் பிரிவின் மைய மடமாகும் (சமுதாயக் கோயில்). இந்த மடமானது கர்நாடகாவின் வடக்கு கனரா மாவட்டத்தில் உள்ள பத்கல் வட்டத்தில் உள்ள சிராலியில் அமைந்துள்ளது, மேலும் 1757 முதல் அங்கு உள்ளது. இந்த சமூகத்தின் மற்ற மடங்கள் கோகர்ணம், கர்லா, மங்களூர் , மல்லாபூர் ஆகிய இடங்களில் உள்ளன. எல்லா மடங்களும் கீழே காட்டப்பட்டுள்ளபடி குங்குமப்பூ வண்ணத்தில் கொடியின் அடையாளத்தைக் கொண்டுள்ளன.

இந்த மடத்தில் வழிபடும் பிரதான தெய்வம் சிறீ பவானிசங்கர் (கீழே உள்ள படத்தில் காட்டப்பட்டுள்ளது) இவர் சிவ பெருமானின் வடிவம். கோயிலில் புவனேசுவரி தேவி, மகாகநபதி, ஆதி சங்கராச்சாரியார் சன்னதி உட்பட 6 கருவறைகள் உள்ளனர். மேலும், முந்தைய குருமார்களின் சமாதிகளும் இங்குள்ளது. பவானிசங்கர் சன்னதியிலும், பிற குருமார்களின் சன்னதியிலும் தினசரி பூசை மேற்கொள்ளப்படுகிறது. மடத்தின் மைதானத்தில் சிவகங்கை ஏரி, தியான மண்டபம், சாப்பாட்டுக் கூடம், பசுக்கூடம் ஆகியவையும் உள்ளன.

2016 ஆம் ஆண்டு நிலவரப்படி சிறீ சத்யோஜத் சங்கராசிரமம் சுவாமிஜி இந்த வம்சத்தின் பதினொன்றாவது குருவாவார்.

சித்ராபூர் சரஸ்வத் பிராமணர்கள்
------------------------------

இப்பகுதியில் சரஸ்வத் பிராமணர்கள் கொங்கணி மொழி பேசும் ஒரு சிறிய இனக்குழுவாக இருக்கின்றனர்.  சித்ராபூர் மடம் தொடங்கப்பட்டதைத் தொடர்ந்து, மடத்தை பின்பற்றுபவர்களென இவர்கள் அடையாளம் காணப்பட்டனர்.  இந்தச் சமூகம் சாரஸ்வத் பிராமணர்கள், சரஸ்வதாக்கள் மற்றும் பனபாரு என்றும் அழைக்கப்படுகிறது.

சித்ராபூர் தேர் விழா
--------------------

இங்கு ஒவ்வொரு ஆண்டும் சித்திரை பௌர்ணிமயில் தேர்த் திருவிழா நடத்தப்படுகிறது. ஏழு நாட்கள் நடைபெறும் இதில் மடத்தின் குரு இங்குள்ள தெய்வங்களுக்கு பல்வேறு சடங்குகளை நிகழ்த்துகிறார். சில அரசியல், சமூக மற்றும் பொருளாதார காரணங்களுக்காக, இத் திருவிழா நிறுத்தப்பட்டது. பின்னர் மறுதொடக்கம் செய்யப்பட்டு இன்றும் தடையின்றி தொடர்கிறது.

சமூக சேவை
---------

இந்த மடம் ஆன்மீகத்துடன் சமூகப் பணிகளில் முழுமையாக ஈடுபட்டுள்ளது.

மடத்தில் சிராலி, மல்லாபூர், மங்களூர், கோடேகர், கர்லா மற்றும் விரார் போன்ற பகுதிகளில் பள்ளிகளை நடத்துகின்றன.   பெண்கள் அதிகாரம் பெறுவதற்காக சுய உதவி குழுக்கள் குழு அமைக்கப்பட்டுள்ளது. 'சம்வித் சுதா' என்ற ஒரு தையல் பயிற்சி மையமும், கை காகித தொழிற்சாலையும் அமைத்துள்ளனர். மேலும், கழிப்பறை கட்டுமானம் மற்றும் நீர் பாதுகாப்புக்கு முக்கியத்துவம் அளித்து உள்ளூரில் இலவச சுகாதார மையத்தையும் அமைத்துள்ளனர்.

மேற்கோள்கள்
-----------

1. ↑
2. ↑
3. ↑  ಸಂತೋಷಕುಮಾರ್ ಗುಲ್ವಾಡಿ, *ಶ್ರೀ ಚಿತ್ರಾಪುರ ರಥೋತ್ಸವ*, ಮಹೇಶ್ ಪಬ್ಲಿಕೇಷನ್, ಮುಂಬೈ
4. ↑
5. ↑  "காப்பகப்படுத்தப்பட்ட நகல்". 2020-07-13 அன்று மூலம் பரணிடப்பட்டது. 2021-05-01 அன்று பார்க்கப்பட்டது.
6. ↑

இந்த புத்தகங்கள் அனைத்தும் சித்ராபூர் மடத்தில் கிடைக்கின்றன 

* Kanara Saraswat
* Guru-Parampara - The Book
* *50 Years of Bliss,* Gopal S Hattiangdi, Bombay, 1965. via
* Interview with Chitrapur Math Managers and Staff

மேலும் படிக்க
-------------

* கௌடபாதர்
* கோவிந்த பகவத் பாதர்
* ஆதி சங்கரர்

வெளி இணைப்புகள்
---------------

* 
* 
*
**கோவிந்த் வசந்தா** (*Govind Vasantha*) (பிறப்பு: அக்டோபர் 29, 1988) ஓர் இந்திய இசையமைப்பாளரும், பாடகரும், வயலின் இசைக்கலைஞரும் ஆவார். இவர் மலையாளத் திரையுலகிலும், தமிழ்த் திரைப்படங்களிலும் முக்கியமாக பணியாற்றுகிறார். இவர் 'தாணிக்குடம் பிரிட்ஜ்' என்ற இசைக் குழுவை நிறுவி நடத்தி வருகிறார். அதில் இவர் ஓர் பாடகராகவும், வயலின் இசைக் கலைஞராகவும் இருக்கிறார். 96 என்ற தமிழ் படத்தில் தனது பணிக்காக சிறந்த இசை இயக்குனருக்கான பிலிம்பேர் விருதை வென்றார்.

தனிப்பட்ட வாழ்க்கை
------------------

கோவிந்த், 1988 அக்டோபர் 29 அன்று பீதாம்பரன்- வசந்தகுமாரி தம்பதியினருக்குப் பிறந்தார். இவர் கேரளாவின் திரிச்சூரின் இரிஞ்ஞாலகுடாவிலுள்ள ஓர் இசைக் குடும்பத்தைச் சேர்ந்தவர். இவரது தந்தையின்  மூத்த சகோதரர் கோபிநாதன் ஓர் கர்நாடக இசைக்கலைஞர் ஆவார். மேலும் இசையின் ஆரம்பகால வெளிப்பாடு இவரது மாமா மூலமாகவே இருந்தது. கோவிந்த், சாதியை அகற்றுவதற்கான முயற்சியாக மேனன் என்ற தனது குடும்பப் பெயரை தனது தாயின் பெயரான வசந்தா என்பதை எடுத்துக் கொண்டு, கோவிந்த் வசந்தாவாக மாறினார். இது ஒரு தமிழ் தொலைக்காட்சி சேனலில் ஒரு நிகழ்ச்சியில் நடிகர் விஜய் சேதுபதியால் வெளிப்படுத்தப்பட்டது. இவரது தந்தை 2012 ஆம் ஆண்டில் கேரள அரசின் நீர்ப்பாசனத் துறையில் பணிபுரிந்து ஓய்வு பெற்றதிலிருந்து, தாணிக்குடம் பிரிட்ஜ் இசைக்குழுவில் நட்சத்திர நடிகராக இருந்து வருகிறார். கோவிந்த் தனது நீண்டகால காதலியான இரஞ்சினி அச்சுதன் என்பவரை 4 திசம்பர் 2012 அன்று திருமணம் செய்து கொண்டார். மலையாள நடிகை ஐஸ்வர்யா இலட்சுமி இவரது உறவினராவார்.

மேற்கோள்கள்
-----------

1. 1 2  "Let the music play". *The Hindu*.. பார்த்த நாள்: 21 October 2014.
2. ↑  "Govind Vasantha turns composer in K'wood". *The Times of India*.. பார்த்த நாள்: 21 October 2014.
3. ↑  "", Anasuya (28 August 2014). "He rocks the Bridge". *The Hindu*. பன்னாட்டுத் தர தொடர் எண்:0971-751X. .
4. ↑  "Govind P | Thaikkudam Bridge". *Thaikkudam Bridge*. .
5. ↑  "Peethambaran | Thaikkudam Bridge". *Thaikkudam Bridge*. .

வெளி இணைப்புகள்
---------------

* ஐ.எம்.டி.பி இணையத்தளத்தில் கோவிந்த் வசந்தா

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா**கீழ்க் காக்ரி அருவி** (*Lower Ghaghri Falls*) இந்திய மாநிலமான சார்கண்டில் உள்ள லாத்தேஹார் மாவட்டத்தில் அமைந்துள்ளது. இது லாத்தேஹார் மாவட்டத்தில் உள்ள நேதர்ஹாட்டிலிருந்து 10 கி.மீ. தொலைவில் அமைந்துள்ளது. இது இந்தியாவின் 33வது மிக உயர்ந்த நீர்வீழ்ச்சியாகும். இதன் மயக்கும் அழகு காரணமாக சார்க்கண்டில் ஓர் முக்கிய சுற்றுலாத் தலமாக அறியப்படுகிறது.

இந்த நீர்வீழ்ச்சி அவுரங்கா ஆற்றின் துணை ஆறான காக்ரி ஆற்றில் அமைந்துள்ளது. கீழ்க் காக்ரி அருவியினைச் சுற்றி மிகவும் அடர்த்தியான காடுகள் காணப்படுகின்றன. இக்காடுகளில் சூரியக் கதிர்கள் கூட துளைப்பது கடினம். இந்த அருவியின் நீர் 320 அடி (98 மீ) உயரத்திலிருந்து விழுகிறது. மேல் கக்ரி அருவி நேதர்ஹட்டிலிருந்து 4 கிலோமீட்டர்கள் (2.5 mi) தொலைவில் நேதர்ஹாட் அணைக்குக் கீழே சிறிய அருவியாக விழுகிறது.

மேலும் காண்க
------------

* இந்தியாவில் நீர்வீழ்ச்சிகளின் பட்டியல்

மேற்கோள்கள்
-----------

1. ↑  "Showing all Waterfalls in India". World Waterfalls Database. 2009-09-01 அன்று மூலம் பரணிடப்பட்டது. 2010-06-20 அன்று பார்க்கப்பட்டது.
2. ↑  "Netarhat Introduction". Netarhat Travelite. 20 February 2010 அன்று மூலம் பரணிடப்பட்டது. 2010-06-26 அன்று பார்க்கப்பட்டது.
**நவீன சதாரம்** 1935 ஆம் ஆண்டு வெளிவந்த தமிழ்த் திரைப்படமாகும்.கே. சுப்பிரமணியம் இயக்கத்தில் வெளிவந்த இத்திரைப்படத்தில் வித்வான் சங்கரலிங்கம், ஜி. பட்டு ஐயர் மற்றும் பலரும் நடித்திருந்தனர்.

இத்திரைப்படம் 20ஆம் நூற்றாண்டின் ஆரம்பத்தில் *சதாரமே* என்ற பெயரில் கன்னடத்தில் புகழ் பெற்ற மேடை நாடகத்தின் தழுவல் ஆகும். இந்நாடகம் முதன் முதலில் கன்னட மொழியில் 1935 ஆம் ஆண்டில் திரைப்படமாக வெளிவந்தது. கன்னடப் படத்தில் கே. அசுவத்தாமா முதன் முதலில் பாடி நடித்திருந்தார். கே. சுப்பிரமணியம் இதனைத் அதே ஆண்டில் தமிழில் தயாரித்து வெளியிட்டார். அவரது மனைவி எஸ். டி. சுப்புலட்சுமி கதாநாயகியாக நடித்தார். பாபநாசம் சிவன் பாடல்களை எழுதி இசையமைத்திருந்தார்.

இத்திரைப்படத்தின் ஆரம்பப் பாடலான *மா ரமணன் உமா ரமணன்* என்ற புகழ் பெற்ற பாடலை பாபநாசம் சிவனும் அவரது மருகர் எஸ். எஸ். மணி பாகவதரும் இணைந்து பாடியிருந்தனர். இதே பாடலைப் பின்னர் கே. சுப்பிரமணியம் தனது சேவாசதனம் (1938) என்ற திரைப்படத்தில் எம். எஸ். சுப்புலட்சுமியைக் கொண்டு பாடுவித்தார்.

பல சாகசங்களைச் செய்யும் ஒரு பெண் மீது இளவரசன் ஒருவன் காதல் கொள்வது நவீன சதாரம் திரைப்படத்தின் கதை. இதில் சதாரம் (எஸ். டி. சுப்புலட்சுமி) ஆண் வேடம் பூண்டு திருடனிடம் (பட்டு ஐயர்) இருந்து தப்புகிறாள். இளவரசி (பார்வதி பாய்) அவளை ஆண் என நினைத்து அவள் மேல் காதல் கொள்கிறாள். சதாரம் ஏற்கனவே இளவரசன் (சங்கரலிங்கம்) ஒருவனைக் காதலிக்கிறாள். அவ்விளவரசனை வேறொருத்தி காதலிக்கிறாள். இருவரையுமே அவன் மணமுடித்து இச்சிக்கலில் இருந்து விடுபடுகிறான் என்பது தான் கதை.

மொத்தம் 28 பாடல்கள் இத்திரைப்படத்தில் இடம்பெற்றிருந்தன. இந்தித் திரையின் பாடகி இந்துபாலா இரண்டு பாடல்களைப் பாடியிருந்தார். அவற்றில் ஒன்று தமிழில். பெரும்பாலான பாடல்கள் பிரபலமான இந்தித் திரைப்படப்பாடல்களின் மெட்டைத் தழுவியே அமைந்திருந்தன.

மேற்கோள்கள்
-----------

1. ↑  ராண்டார் கை (2 ஏப்ரல் 2010). "Naveena Sadaram (1935)". *தி இந்து*. Archived from blast from the past the original on 2011-04-24.. பார்த்த நாள்: 28 அக்டோபர் 2016.
**தெற்கு கவர்னரேட்** (*Southern Governorate*, அரபு மொழி: المحافظة الجنوبية‎, romanized: *Al-Muḥāfaẓat al-Janūbīyah* ) என்பது பகுரைனின் நான்கு ஆளுநரகங்களில் பரப்பளவில் மிகப் பெரியதும், மக்கள் தொகையில் (91,450) மிகச்சிறிய மாகாணமும் ஆகும். இதில் பகுரைனின் பழைய நகராட்சிகளின் பகுதிகளான - அல் மிந்தாக்கா அல் கர்பியா, அர் ரிஃபா வா அல் மிந்தாக்கா அல் ஜானுபியா, ஜுசூர் ஹவார் (ஹவார் தீவுகள்) ஆகியவை அடங்கும். இது பஹ்ரைனின் பிராந்தியங்களில் மிகக் குறைந்த மக்கள் தொகை கொண்டது.

தெற்கு ஆளுநரகத்தின் ஆளுநரான ஷேக் கலீஃபா பின் அலி அல்-கலீஃபா (பி. 1993) ஆவார். இவர் பிரதமர் இளவரசர் கலீஃபா பின் சல்மான் அல் கலீஃபாவின் பேரனும், துணை பிரதம மந்திரி ஷேக் அலி பின் கலீஃபா அல் கலீஃபாவின் மகனும் ஆவார்.

ஆளுநரத்துக்கு உட்பட்ட பகுதிகள்
------------------------------

* அவாலி : தெற்கு ஆளுநரகத்தின் பெட்ரோலிய நகராட்சி
* ஈசா டவுன் : முன்னர் மத்திய ஆளுநரகத்தின் ஒரு பகுதி, இப்போது தெற்கு ஆளுநரகத்தின் ஒரு பகுதி
* ஸல்லாக்
* ஹவார் தீவுகள்

குறிப்புகள்
-----------

1. ↑  "காப்பகப்படுத்தப்பட்ட நகல்". 2018-07-22 அன்று மூலம் பரணிடப்பட்டது. 2020-12-30 அன்று பார்க்கப்பட்டது.
2. ↑  "2008 Estimated Population of Bahrain - Central Informatics Organisation" (PDF). 2015-09-23 அன்று மூலம் (PDF) பரணிடப்பட்டது. 2020-12-30 அன்று பார்க்கப்பட்டது.
சராய்காட் போர் நினைவுப் பூங்காவின் நுழிவாயில்
சராய்காட் போர் நினைவுப் பூங்காவில் சராய்காட் போர் தொடர்பான கல்வெட்டு
**சராய்காட் போர் நினைவுப் பூங்கா** *(Saraighat War Memorial Park)* இந்தியாவின் அசாம் மாநிலத்திலுள்ள குவகாத்தி நகரின் வடக்குப் பகுதியில் இருக்கும் அக்யாதுரி நகரில் பிரம்மபுத்திரா நதியின் வடகரையில் அமைந்துள்ளது. சராய்காட் போருடன் தொடர்புடைய நினைவுச்சின்னங்களை பாதுகாப்பதற்கும் மேம்படுத்துவதற்கும் அசாமின் குவாகாத்தி பெருநகர மேம்பாட்டு ஆணையம் கட்டியது.

வரலாறு
------

1671 ஆம் ஆண்டில் அகோம் இனக்குழுவினருக்கும் முகலாயர்களுக்கும் இடையில் இந்த சராய்காட் எனுமிடத்தில்  போர் நடந்தது. அப்போது அகோம் இராணுவத்தின் படைத்தளபதியாக லச்சித் பர்பூக்கன் தலைமையில் அகோம் பேரரசு வெற்றி பெற்றது. பூங்காவில் போர் தோரணையில் அகோம் வீரர்களின் நான்கு வெண்கல சிலைகள் உள்ளன. போரின் ஒரு பகுதியை விவரிக்கும் வெண்கல பட்டயம் ஒன்றும் இங்குள்ளது. இங்கு இடம்பெற்றுள்ள கலைகள் அனைத்தும் சிற்பி பிரேந்திர சின்கா மற்றும் சாந்திநிகேதன் நிபுணர்கள் குழுவினரால் உருவாக்கப்பட்டதாகும்.

சராய்காட் போர் நினைவுப் பூங்காவில் இடம்பெற்றுள்ள அகோம் வீரர்களின் வெண்கலச் சிலைகள்

இதனையும் காண்க
--------------

* சராய்காட்
* சராய்காட் போர்
* லச்சித் பர்பூக்கன்

மேற்கோள்கள்
-----------

1. 1 2  "Saraighat War Memorial Park, Agyathuri". *GMDA*. Guwahati Metropolitan Development Authority, Government of Assam. 20 June 2019 அன்று பார்க்கப்பட்டது.
2. 1 2  "Saraighat memorial park opens today". The Telegraph (Kolkata).
3. ↑  "Saraighat War Memorial Park". Assam, India: Government of Assam. 2020-12-07 அன்று மூலம் பரணிடப்பட்டது. 2020-11-28 அன்று பார்க்கப்பட்டது.
**சிங்கவரம் குடைவரை**, தமிழ்நாட்டின் விழுப்புரம் மாவட்டத்தில் செஞ்சி வட்டத்தில் உள்ள சிங்கவரம் என்னும் ஊரில் அமைந்துள்ள ஒரு குடைவரைக் கோயில். இதை "அரங்கநாதன் குடைவரைக் கோயில்" எனவும் அழைப்பர்.

அமைப்பு
-------

இக்குடைவரையின் மண்டபத்தில் இரண்டு வரிசைத் தூண்கள் உள்ளன. ஒவ்வொரு வரிசையிலும் இரண்டு முழுத்தூண்களும், பக்கச் சுவர்களோடு ஒட்டியவாறு இரண்டு அரைத்தூண்களும் அமைக்கப்பட்டுள்ளன. தூண்கள் மேலும் கீழும் சதுர வெட்டுமுகத்துடனும், நடுப்பகுதி எண்பட்டை வடிவிலும் அமைந்துள்ளன. இத்தூண்களில் தாமரைச் சிற்ப வடிவங்கள் உள்ளன. இவற்றின் மேல் போதிகை, உத்தரம் ஆகிய உறுப்புக்களும் காணப்படுகின்றன. தூண் வரிசைக்கு இருபுறமும் முகப்புப் பகுதியில் வாயிற்காவலர் சிற்பங்கள் உள்ளன. மண்டபத்தின் பின்புறம் அதன் முழு அகலத்துக்குக் கருவறை உள்ளது. இக்கருவறையுள் கிடந்த நிலையில் திருமாலின் உருவம் "பள்ளிகொண்ட பெருமான்" வடிவில் செதுக்கப்பட்டுள்ளது.

காலம்
-----

இக்குடைவரையில் உள்ள வாயிற்காவலர் சிற்பங்கள் போன்றவை மகேந்திரவர்மன் காலத்தவை எனக்கருதும் துப்ராயல், சிங்கவரம் (சிங்கபுரம்) சிம்மவிட்டுணுவால் நிறுவப்பட்டது என்றும், அதனால் இக்குடைவரை சிம்மவிட்டுணு காலத்தில் குடையப்பட்டது என்றும் கருதுகிறார். எனினும் இது பரமேசுவரவர்மன் காலத்தைச் சேர்ந்தது எனச் சில ஆய்வாளர்கள் கருதுகின்றனர்.

மேற்கோள்கள்
-----------

1. ↑  Jauveau-Dubreuil, G. Pallava Antiquities (Translated inti English by V. S. Swaminadha Dikshitar), Vol 1, Asian Educational Services, New Delhi, 1994 (First Edition – 1916), p. 50, 51
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 61
3. ↑  Jauveau-Dubreuil, G. 1994, p. 50, 51
4. ↑  இராசவேல், சு. சேஷாத்திரி, அ. கி. 2000. பக். 61
#### பொருளடக்கம்

1. அமைவிடம்
2. ஆலய வரலாறு
3. திருவிழாக்கள்

**நவிண்டில் சிவகாமி அம்மன் ஆலயம்** இலங்கையின் யாழ் மாவட்டத்தில் **வடமராட்சி** எனும் பிரதேசத்தில் நவிண்டில் எனும் ஊரில் உள்ள பிரபலமான ஓர் அம்மன் ஆலயம் ஆகும்.இவ் ஆலயத்தின் மூல மூர்த்தியாக அம்மன் உள்ளது.

அமைவிடம்
--------

யாழ்ப்பாணத்தின் வடமராட்சி பகுதியில் நவிண்டில் எனும் சிறிய கிராமத்தில் சிவகாமி அம்மன் கோவில் அமைந்துள்ளது. சிறிய கிராமத்தில் அமைந்திருந்தாலும் அம்மனின் அற்புதங்கள் அனைவராலும் அறியப்படடவை. பருத்தித்துறையில் இருந்து உடுப்பிட்டியிணை அடையும் வழியில் நவிண்டில் எனும் ஊரில் அற்புதங்கள் புரிந்தவண்ணம் அம்மன் அருள்பாலித்துள்ளார்.

ஆலய வரலாறு
----------

நவிண்டில் கிராமத்தை சுற்றியுள்ள மக்களுக்கு உள்ள ஒரு ஆலயம் சிவகாமி அம்மன் ஆலயம் ஆகும். ஆரம்பகாலத்தில் சிறிய கொட்டகையில் அம்மனின் சூலம் வைத்து வாய் கட்டி பூஜைகள் இடம்பெற்றது. முருகப்பா என்பவர் ஆரம்ப காலத்தில் ஆலய பணிகளை செய்து வந்தார். அந்த சூலம் அமையப்பெற்ற இடம் ஆனது ஆலயத்திற்கு சொந்தமான இடத்தில் அல்ல. ஆலயத்திற்கு என்று சொந்தமான காணி ஆரம்ப காலத்தில் வாங்கப்படவில்லை. அந்த இடத்தில் வைத்து ஊர் மக்கள் வழிபாடு செய்து வந்தனர். 1960 ஆம் ஆண்டில் இளையதம்பி அவர்கள் தலைவராக பொறுப்பேற்று ஆலய பணிகளை சிறப்பாக செய்து வந்தார். ஆலய தலைவர் அந்த காணியை வாங்குவதற்கு காணி உரிமையாளர்களிடம் சென்று கேட்ட போது அவர்கள் முதலில் மறுப்பு தெரிவிர்த்தார்கள். பின்னர் பல இன்னல்களுக்கு மத்தியில் அந்த காணியை ஆலயத்திற்கு என்று சொந்தமாக வாங்கி ஆலய வழிபாடுகள் இடம்பெற்று வந்தது. தென்மராட்சியில் எழுதுமட்டுவாள் எனும் கிராமத்தில் மண் அகழ்வு செய்த போது அங்கே ஒரு அம்மன் சிலை கண்டெடுக்க[ப்பட்ட்து. அங்கிருந்து அந்த சிலையை எடுத்து வந்து மக்கள் வழிபாடு செய்து வந்தனர். அனைவராலும் தாயார் கோவில் என அழைக்கப்பட்டு அந்த தாயார் அருள்புரிந்தார். பின்னர் கோவிலில் கட்டட வேலைகள் இடம்பெறத்தொடங்கின.ஆலய திருப்பணி வேலைகளுக்கு அந்த ஊர் மக்களும், ஊரிலிருந்து வெளிநாடுகளில் வசிக்கும் மக்களும் உதவிகளை செய்து வந்தனர். 1999 ஆம் ஆண்டு முதல் கும்பாபிஷேகம் நடைபெற்றது. அதன் பின்னரும் ஆலயத்தில் நிர்மாண வேலைகள் நடைபெற்று வந்தன. 14 ஆண்டுகளின் பின் 2013 ஆம் ஆண்டு கும்பாபிஷேகம் நடைபெற்று திருவிழாவும் நடைபெற்றது. ஆலயத்தில் திருத்த பணிகள் இன்றும் இடம்பெற்ற வண்ணம் உள்ளது.ஒவ்வொரு வருட தைப்பூச நாளில் சங்காபிஷேக நிகழ்வு இடம்பெற்று வருகிறது.
2016 ஆம் ஆண்டு வெளிநாட்டில் வசிக்கும் இளைஞர்களினால் அம்மனின் பாடல்கள் அடங்கிய இறுவட்டு ஒன்று வெளியிடப்பட்ட்து.

திருவிழாக்கள்
-------------

ஆடி மாதத்தில் அம்மனுக்கே உரித்தான நாளான ஆடிப்பூர நாளில் தீர்த்த உற்சவம் நிகழக்கூடிய வகையில் 10 நாட்கள் திருவிழா நடைபெறும். ஆடிப்பூர நாளில் அம்மனுக்கு விசேட பூஜைகள் அம்மன் ஆலயங்களில் இடம்பெறும்.அம்மனுக்கென்றே உரித்தான கேதாரகெளரி, வரலட்சுமி விரதங்கள் விசேடமாக இடம்பெறும்.நவராத்திரி, திருவெம்பாவை பூஜைகளும் இடம்பெறும்

வெளியிணைப்புக்கள்
-----------------

https://m.facebook.com/sivakaamiamman

முகப்பு

படங்கள்
-------
**முந்திரா முறைகேடு வழக்கு**, விடுதலை இந்தியாவில் அரசு தொடர்பாக பதிவான முதல் ஊழல் முறைகேடாகும். கொல்கத்தாவை தலைமையிடமாகக் கொண்ட **ஹரிதாஸ் முந்திரா** என்ற வணிகருக்குச் சொந்தமான நிறுவனப் பங்குகளை, 1957களில் அதன் உண்மையான சந்தை மதிப்பைவிட கூடுதல் மதிப்பில் ரூபாய் 1.26 கோடி பங்குகளை, இந்திய அரசு நிறுவனமான, இந்திய ஆயுள் காப்பீட்டுக் கழகம் வாங்கியதான குற்றச்சாட்டை மும்பை உயர்நீதிமன்றம் விசாரித்தது.

இந்த வழக்கை விசாரித்த பம்பாய் உயர்நீதிமன்றத் தலைமை நீதிபதி சக்லா அளித்த அறிக்கையை அடுத்து நேருவின் அரசில் நிதி அமைச்சராக இருந்து, இந்த பங்கு வர்த்தகத்துக்கு அனுமதி தந்த டி. டி. கிருஷ்ணமாச்சாரி பதவி விலகினார்.

இந்த வழக்கை மேலும் விசாரிக்க அப்போது பதவி நீட்டிப்பு பெற்று உச்சநீதிமன்ற நீதிபதியாக இருந்த விவியன் போஸ் தலைமையில் விசாரணைக் குழு அமைக்கப்பட்டது. விசாரணையில் உத்தரப்பிரதேச மாநில காங்கிரஸ் கட்சி குழுவிற்கு ரூபாய் 1.5 இலட்சமும், இந்திய தேசிய காங்கிரசு கட்சியின் மத்திய குழுவிற்கு ரூபாய் 1 இலட்சமும், **ஹரிதாஸ் முந்திரா** நன்கொடை அளித்ததற்கு கைம்மாறாகவே அவரது நிறுவனத்தின் பங்குகளை, இந்திய ஆயுள்காப்பீடு நிறுவனம், கூடுதல் விலை கொடுத்து வாங்கியதாக நீதிபதி விவியன் போஸ் கண்டறிந்தார்.

10 சூன் 1959 அன்று புதுதில்லியில் நடைபெற்ற செய்தியாளர்கள் கூட்டத்தில், இந்தியப் பிரதமர் ஜவகர்லால் நேரு, நீதிபதி விவியன் போசின் இந்தக் குற்றச்சாட்டுகள் கற்பனை என்றும், நீதிபதி விவியன் போசுக்கு அறிவு குறைவு என்றும் நேரு விமர்சித்தார். பின்னர் தமது தவறை உணர்ந்த பிரதமர் ஜவகர்லால் நேரு நீதிபதிக்கு கடிதம் வாயிலாக மன்னிப்பு கேட்டுக்கொண்டார்.

மேற்கோள்கள்
-----------

1. ↑  Independent India’s First Big Financial Scam: Mundhra Scandal

வெளி இணைப்புகள்
---------------

* முந்திரா வழக்கு தீர்ப்பு
**சிங்கரிப்பாளையம் குத்துக்கல்: பெருங்கற்கால நினைவுச்சின்னம்** என்பது திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் கண்டறியப்பட்ட பல நூற்றாண்டுகள் தொன்மையான குத்துக்கல்லைக் குறிக்கும். இந்தக் குத்துக்கல்லை தொல்லியல் ஆய்வாளர் குழு ஒன்று 2015 ஆம் ஆண்டு நவம்பர் மாதத்தில் கண்டறிந்துள்ளது.

குத்துக்கல்: விளக்கம்
---------------------

குத்துக்கல் என்பது வரலாற்றுக்கு முந்திய காலத்தில் நிலைக்குத்தாக நடப்பட்டு உயரமாக நிமிர்ந்து 
நிற்கும் கல் ஆகும்.  இதனை செங்குத்துக்கல் எனலாம்.  வரலாற்றுக்கு முற்பட்ட காலத்தில் இறந்தோருக்கு அமைக்கப்பட்ட நினைவுச்சின்னம் இதுவாகும். தமிழ் நாட்டில் இறந்தோரின் நினைவாக நடப்பட்ட குத்துக் கற்கள் வழிபடப்பட்டுள்ளன. 

தமிழ் நாட்டில் ஈரோடு, கரூர், கோவை, சிவகங்கை, தர்மபுரி, திருப்பூர், திருவண்ணாமலை, தேனி ஆகிய மாவட்டங்களில் குத்துக்கற்கள் கண்டறியப்பட்டுள்ளன. வேம்பூர், திருப்பூர் மாவட்டம், நரசிங்கம்பட்டி மதுரை மாவட்டம், குமரிக்கல்பாளையம், கொடுமணல், ஈரோடு மாவட்டம், முக்குடி, வேலம்பாளையம், ஈரோடு மாவட்டம், ஆகிய ஊர்களில் காணப்படும் குத்துக்கற்கள் சிறப்பானவை ஆகும்.

சிங்கரிப்பாளையம் குத்துக்கல்
----------------------------

திருப்பூர் மாவட்டம், குண்டடம் வட்டம், சிங்கரிப்பாளையம் கிராமத்தில் பல நூற்றாண்டுகள் தொன்மையான குத்துக்கல்லை தொல்லியல் ஆய்வாளர் குழு ஒன்று கண்டறிந்துள்ளது. உப்பர் ஆற்றங்கரை அருகே அமைந்துள்ள இக்குத்துக்கல்லானது ஆற்றங்கரையில் வாழ்ந்திருந்த ஒரு பழங்காலக் குடியேற்றம் குறித்து அறிந்துகொள்ள உதவுகிறது. 300 செ.மீ (9 அடி 10 அங்குலம்) உயரமுள்ள இந்தக் குத்துக்கல் (Menhir) கல்வட்டங்களால் (Cairns) சூழப்பட்டுள்ளது. கல்வட்டங்கள் என்பன புதைமேட்டில் கரடுமுரடான கற்களால் வட்ட வடிவில் அமைக்கப்பட்ட நினைவுச்சின்னம் ஆகும். குத்துக்கல் (Menhir) மற்றும் நடுகற்கள் (Herostones) எடுப்பது குறித்து சங்க இலக்கியத்தில் குறிப்பிடப்பட்டுள்ளதை கே.பொன்னுசாமி சுட்டிக்காட்டியுள்ளார்.

பிற்காலத்தில் வாழும் மக்கள் இந்தக் குத்துக்கல்லின் வரலாற்றுச் சிறப்பு மற்றும் தொன்மை குறித்து சிறிதும் அறியாதவாறாய் இதனைச் சுற்றி வேலி அமைத்து, வழிபாட்டு வருகிறார்கள்.

மேற்கோள்கள்
-----------

1. 1 2 3 4  Centuries-old menhir found The Hindu November 17, 2015
2. ↑   Menhir Merriam Webster Dictionary
3. ↑  குத்துக்கல் விக்சனரி
4. ↑  ஸ்ரீவில்லிபுத்தூர் அருகே 2,500 ஆண்டுகளுக்கு முற்பட்ட பழங்கால குத்துக்கல் கண்டுபிடிப்பு இ.மணிகண்டன் தமிழ் இந்து திசை அக்டோபர் 2020
5. ↑  Socio-cultural study of village deities in Peraiyur taluk of Madurai district with special reference to Hero stones. Anandakumar. Academia.edu
**சோடியம் பீனாக்சைடு** (*Sodium phenoxide)* என்பது NaOC6H5 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் ஒரு படிகத் திண்மமாக இது காணப்படுகிறது. இச்சேர்மத்தின் எதிர்மின் அயனியான பீனாக்சைடு பீனாலேட்டு என்றும் அறியப்படுகிறது, இது பீனாலுடைய இணை காரம் ஆகும். அரைல் ஈதர் போன்ற பல கரிமச் சேர்மங்களைத் தயாரிக்க உதவும் ஒரு முன்னோடிச் சேர்மமாக சோடியம் பீனாக்சைடு பயன்படுகிறது.

கட்டமைப்பு
----------

பிற சோடியம் ஆல்காக்சைடுகளைப் போலவே படிக சோடியம் பீனாலேட்டும் Na-O பிணைப்புகளாலான சிக்கலான கட்டமைப்பை ஏற்கிறது. கரைப்பானற்ற பொருள் ஒரு பலபகுதிச் சேர்மமாகும். ஒவ்வொரு சோடியம் மையமும் மூன்று ஆக்சிசன் ஈந்தணைவிகளுடனும் பீனால் வளையத்துடனும் பிணைக்கப்பட்டிருக்கிறது. சோடியம் பீனாக்சைடின் கூட்டுவிளை பொருட்கள் கியுபேன்-வகைக் கொத்துகளாகும் [NaOPh]4(HMPA)4.

தயாரிப்பு
---------

பீனாலுடன் சோடியம் ஐதராக்சைடைச் சேர்த்து சூடுபடுத்துவதால் சோடியம் பீனாக்சைடு கரைசல் உருவாகிறது. நீரிலி வகை வழிப்பெறுதிகளை பீனாலுடன் சோடியத்தைச் சேர்த்து தயாரிக்கிறார்கள்.

Na + HOC6H5 → NaOC6H5 + 1/2 H2
பென்சீன்சல்போனிக் அமிலத்தை காரகலந்திணைப்பு வினைக்கு உட்படுத்தி சோடியம் பீனாக்சைடு உற்பத்தி செய்யப்படுகிறது. இவ்வினையில் சல்போனேட்டு குழுக்கள் ஐதராக்சைடு குழுக்களால் இடப்பெயர்ச்சி செய்யப்படுகின்றன. 

C6H5SO3Na + 2 NaOH → C6H5ONa + Na2SO3
ஒரு காலத்தில் இத்தயாரிப்புப் பாதையில் பீனால் தொழில்முறையில் தயாரிக்கப்பட்டது. 

Ball-and-stick model of the sodium coordination geometry in unsolvated sodium phenoxide Space-filling model of part of a chain in the crystal structure of unsolvated sodium phenoxide

வினைகள்
-------

சோடியம் பீனாக்சைடு ஒரு மிதமான காரமாகும். குறைந்த pH' இல் இது பீனாலைக் கொடுக்கிறது.

PhOH ⇌ PhO− + H+          (K = 10−10)
பீனைல் ஈதர்களையும் உலோக பீனாலேட்டுகளையும் தயாரிக்க சோடியம் பீனாக்சைடு பயன்படுகிறது:

NaOC6H5 + RBr → ROC6H5 + NaBr

மேற்கோள்கள்
-----------

1. ↑  Michael Kunert, Eckhard Dinjus, Maria Nauck, Joachim Sieler "Structure and Reactivity of Sodium Phenoxide - Following the Course of the Kolbe-Schmitt Reaction" Chemische Berichte 1997 Volume 130, Issue 10, pages 1461–1465. எஆசு:10.1002/cber.19971301017
2. 1 2  C. S. Marvel and A. L. Tanenbaum "γ-Phenoxypropyl Bromide" Org. Synth. 1929, vol. 9, pp. 72.

புற இணைப்புகள்
--------------

* பொதுவகத்தில் சோடியம் பீனாக்சைடு தொடர்பாக ஊடகக் கோப்புகள் உள்ளன.
**பிராங்க் ரேமண்ட் ஆல்ச்சின்** (*Frank Raymond Allchin*, சூலை 9, 1923 - ஜூன் 4, 2010) என்பவர் பிரித்தானியத் தொல்லியலாளர். இவர் இந்தியத் தொல்லியல் ஆய்வுகளில் பெயர் பெற்றவர். இந்திய தொல்லியலில் செம்பு, இரும்பு, பெருங்கல் 
காலகட்டங்களை வகுத்தும், பகுத்தும் ஆய்ந்தவர். இவர் முதன் முதலாக 1944 ஆம் ஆண்டில் இராணுவத்தில் பணி புரியும் போது இந்தியாவுக்கு சென்றிருந்தார். அன்றில் இருந்து அவருக்கு இந்தியத் தொல்லியல் குறித்த தனது ஆர்வத்தைப் பெருக்கிக் கொண்டார். 1954 முதல் 1959 வரை இலண்டனில் உள்ள கிழக்கத்தைய மற்றும் ஆப்பிரிக்கக் கல்விக்கான பள்ளியில் தெற்காசிய தொல்லியல் துறையில் பேராசிரியராகப் பணியாற்றினார். அதன் பின்னர் 30 ஆண்டுகள் கேம்பிரிட்சில் பேராசிரியராக இருந்தார்.

இவரது சில நூல்கள்
-----------------

* *Neolithic cattle keepers of South India* (1963)
* *The Archaeology of Afghanistan* (1978) with Norman Hammond
* *The Rise of Civilization in India and Pakistan* (1982) with Bridget Allchin
* *Archaeology of Early Historic South Asia:Emergence of Cities and States* (1995)

மேற்கோள்கள்
-----------

1. ↑  Raymond Allchin: archaeologist and cultural historian, Times Online, June 9, 2010

வெளி இணைப்புகள்
---------------

* Allchin files பரணிடப்பட்டது 2008-05-11 at the வந்தவழி இயந்திரம்
**பச்சை மாங்காய் சட்னி** (*Green mango chutney*), "பச்சை மாம்பழ சட்னி" என்றும் அழைக்கப்படுகிறது, பழுக்காத மாம்பழங்கள் கொண்டு இந்திய உணவுமுறை வகையான சட்னி செய்யப்படுகிறது. பழுத்த மாம்பழங்கள் இனிப்பானவை மற்றும் அவை பச்சையாக உண்பதால் சட்னிக்கு பயன்படுத்தப்படுவதில்லை. பச்சையாக பழுக்காத மாம்பழங்கள் கடினமாகவும் புளிப்பாகவும் இருக்கும். மேலும் அவை சட்னிகளாக சமைக்கப்படுகின்றன. மாம்பழச் சட்னிகள் ருசியாக இருக்கும்.

தயாரிப்பு
---------

மாம்பழங்கள் உரித்து உப்பு மற்றும் மஞ்சள் தூவி, பின்னர் மசாலா சேர்த்து எண்ணெயில் வறுக்கப்படுகிறது. மாம்பழம் மென்மையாக மாறும் வரை தண்ணீர் சேர்க்கப்பட்டு சூடுபடுத்தப்படுகிறது.

### தேவையான பொருட்கள்

பச்சை மாம்பழ சட்னியில் முக்கிய பொருட்கள் நறுக்கப்பட்ட மூல மாம்பழங்கள் மற்றும் சீரக விதைகள், பெருஞ்சீரக விதைகள், நைசெல்லா விதைகள், வெந்தய விதைகள் மற்றும் கடுகு விதைகள் ஆகியவற்றின் கலவையாகும். ஆசுதிரேலிய உணவு வகைகளில் திராட்சை மற்றும் ஆப்பிள்கள் உள்ளன.

மேற்கோள்கள்
-----------

1. ↑  "Green Mango Chutney". Yahoo lifestyle. 20 May 2015 அன்று மூலம் பரணிடப்பட்டது. 7 May 2015 அன்று பார்க்கப்பட்டது.
2. ↑  "Recipe: Raw mango chutney". Times Of India. .
3. ↑  "Make your own: Mango Chutney". Mother Nature Network.
4. ↑  "Spiced Mango Chutney With Chiles". *New York Times*.
5. ↑  "Annette's custom green mango chutney". Australian Broadcasting Corporation.
6. ↑  "Mango chutney". Special Broadcasting Service.

வெளி இணைப்புகள்
---------------

* "மாங்காய்-புளி சட்னி".
* "ஊறுகாய் சமையல்: மாம்பழ சட்னி". தந்தி.
ரேனால்டு ஜான்சன் உருவாக்கி வளர்ச்சியுற்ற அண்மைக்காலத்து ஐபிஎம் வன்தட்டு நிலைசேமிப்பகம்
**ரேனால்டு 'பி. ஜான்சன்** (Reynold B. Johnson) (1906-1998) என்னும் அமெரிக்கர் கணினி துறையில் பல புது கண்டுபிடிப்புகளும் புத்தாக்கங்கள் செய்தவர். குறிப்பாக கணினிகளில் தரவுகளையும், கோப்புகளையும் சேமித்து வைக்கும் வன்தட்டு நினைவகம் (hard disk) எனப்படும் நிலைசேமிப்பகத்தை இவர் உருவாகினார். இவரை *வன்தட்டு இயக்கியின் தந்தை* எனப் போற்றுவர்.

ரேனால்டு ஜான்சன் அவர்கள் ஐக்கிய அமெரிக்காவில் உள்ள மின்னசோட்டா என்னும் மாநிலத்தில் பிறந்து வளர்ந்தவர். இவர் நெடுங்காலம் ஐபிஎம் நிறுவனத்தில் பணியாற்றினார். இவர் 1930களில் பென்சிலால் (கரிக்குச்சி எழுதுகோலால்) கீறப்பட்ட இடத்தை உணரும் வகையான ஒரு புதிய எந்திரத்தைக் கண்டுபிடித்தார். இதன் அடிப்படையிலேயே ஐபிஎம் நிறுவனமானது *ஐபிஎம் 805 தேர்வு செய்யும் எந்திரம்* (IBM 805 Test Scoring Machine) என்னும் ஓர் எந்திரத்தை 1937 முதல் விற்கத் தொடங்கியது். ஒளிப்பதிவு நாடா செய்வதிலும் இவர் புத்தாக்கங்கள் செய்துள்ளார். இவர் 1971ல் ஐபிஎம் இல் இருந்து ஓய்வு பெற்றார். சுமார் 90 க்கும் அதிகமான புத்தாக்க உரிமங்களை (பேட்டண்ட் Patent) பெற்றுள்ளார். நிலைசேமிப்பகம் உருவாக்கி 10 பில்லியன் டாலருக்கும் அதிகமான புதிய தொழிவளர்ச்சி ஏற்படுதிய முன்னோடி என்பதால் இவருக்கு ஐக்கிய அமெரிக்கத் முதல்வர் (பிரெசிடெண்ட்) ரோனால்டு ரேகன் அவர்கள் 1986ல் நாட்டின் தொழிநுட்பப் பதக்கம் என்னும் தலையாய பரிசை அளித்து பெருமை செய்தார்.

உசாத்துணை
---------

* "R.B. Johnson Dies; Disk Drive Inventor." Washington Post. September 20, 1998. Pg. B06.
**தேனீப்போலி நுதலி** என்பது ***ஓஃபிரிசு ஏப்பிஃபெரா*** (*Ophrys apifera*) என்ற அறிவியற் பெயர் கொண்ட பல்லாண்டு வாழும் ஒரு பூச்செடியாகும்.

உருவமைப்பு
----------

தேனீப்போலி நுதலி 15 முதல் 50 செ.மீ. உயரம்வரை வளரக்கூடியது. வறட்சி தாங்கக்கூடிய இச்செடி கூதிர்காலத்தில் கொழுந்து விட்டு குளிர்காலத்தில் மெள்ள வளரும். அடியிலைகள் முட்டைவடிவிலும் சாய்ந்த ஈட்டிவடிவிலும் மேலிலைகளும் பூவடியிலைகளும் முட்டை-ஈட்டிவடிவிலும் இருக்கின்றன. ஏப்பிரல் முதல் சூலை மாதம்வரை பன்னிரண்டு பூக்கள்வரை பூக்கும். மலர்கள் பெரிய புல்லியிதழ்களையும், நடுவில் பச்சைத்தண்டும் கொண்டிருக்கின்றன. சிற்றுதட்டுப்பகுதி மும்மடல் கொண்டிருக்கும். அவற்றின் அமைப்பு தேனீக்களைப்போலவே இருக்கிறது. இதன் தேனீயைப் போன்ற தோற்றத்தால் இப்பெயர்பெற்றது.

இனப்பெருக்கம்
-------------

இந்த தேனீப்போலிப்பேரினத்தைச்சேர்ந்த சிற்றினங்களில் இவைமட்டுமே தன்மகரந்தச்சேர்க்கைமூலம் இனப்பெருக்கத்தில் ஈடுபடுகிறது. நடுத்தரைக்கடலருகே சில பகுதிகளில் இருக்கும் மற்ற இனங்கள் சிலவகை தேனீக்களை ஈர்த்து அவற்றின்வழியாக இனப்பெருக்கம் ஏற்படுகிறது. ஆண் ஈக்கள் இம்மலர்களை பெண்ணீக்கள் என்றெண்ணி உறவுகொள்ள முயலும்போது மகரந்தத்தூள் அப்பிக்கொண்டு ஒரு மலரிலிருந்து மற்றொரு மலருக்கு எடுத்துச்செல்லப்படுகிறது. இதை பொய்க்கலவி என்பர்.

கலாச்சாரம்
----------

**தேனீப்போலி நுதலி** என்பது பெட்போர்ட்ஷியரின் கலாச்சார மலராகும்.

குறிப்புகளும் மேற்கோள்களும்
---------------------------

1. ↑  Fenster, Charles B.; Marten-Rodrıguez, Silvana (2207). "Reproductive Assurance and the Evolution of Pollination Specialization". *International Journal of Plant Sciences* (The University of Chicago) **168** (2): 215–228. doi:10.1086/509647.. பார்த்த நாள்: 2 September 2013.
2. ↑  Plantlife website *County Flowers page* பரணிடப்பட்டது 2015-04-30 at the வந்தவழி இயந்திரம்

வெளியிணைப்புகள்
---------------

* பொதுவகத்தில் *Ophrys apifera* பற்றிய ஊடகங்கள்
* விக்கியினங்களில் *Ophrys apifera* பற்றிய தரவுகள்
* Biolib
* Ophrys apifera
***காளை*** (*Kaalai*) தருன் கோபி இயக்கத்தில் வேதிகா, மீரா சோப்ரா, சங்கீதா ஆகியோருடன் சிலம்பரசன் முக்கிய வேடத்தில் நடிக்க 2008 ஆம் ஆண்டு வெளியான தமிழ்த் திரைப்படமாகும். ஜி.வி.பிரகாஷ் குமார் படத்துக்கு இசையமைத்துள்ளார். இதற்கு முன்னதாக *சென்னையில் இருந்து மதுரை*, *மோசமானவன்*, *அகராதி* போன்றப் பெயர்கள் இப்படத்துக்கு முன்மொழியப்பட்டன.

கதைச்சுருக்கம்
--------------

இத்திரைப்படத்தில் மூன்று காதாபாத்திரங்கள் ஜீவா என்றப் பெயரைக் கொண்டுள்ளன இதன் மூலம் திரைப்படத்தின் தொடக்கத்தில் சுவாரசியம் அதிகரிக்கப்பட்டுள்ளது.

ஜீவாவின் (சிலம்பரசன்) பாட்டி பத்து வயதாக இருக்கும் போது கிராமத்தில் கள்ளச் சாரயம் காய்ச்சிய 5 பேரை கொலை செய்துவிட்டு சிறைச் செல்கிறார். சிறையிலிருந்து திரும்பும் அவரை கிராம மக்கள் தமது தலைவியாக பதவியேற்றுகின்றனர். அவரது ஆட்சியின் கீழ் கிராமத்தில் தீய நடவடிக்கைகள் இல்லாமல் நல்லாட்சி நிலவுகிறது. இதன் போது அங்கே வரும் காவல்துறை அதிகாரி ஒருவர் அக்கிராமத்தில் பிழை செய்யும் ஒருவரையேனும் பிடிக்க முற்பட்டு தோல்வியடைகிறார். இதனால் கோபமுற்ற காவல்துறை அதிகாரி சிம்புவின் பாட்டியை உயிருடன் எரிக்கின்றார்.

இதனால் கோபமுற்ற ஜீவா (சிலம்பரசன்) அவரை எவ்வாறு பழிவாங்குகிறார் என்பதே கதையின் மிகுதி பாகமாகும்.

பாத்திரங்கள்
------------

* சிலம்பரசன் ... ஜீவா
* வேதிகா ... பிருந்தா
* லால் ...ஜீவானந்தம் ஐபிஎஸ்
* சுலில் குமார் ...ஜீவா

வெளியிணைப்புகள்
---------------

* காளை இணையத்தளம் பரணிடப்பட்டது 2008-01-23 at the வந்தவழி இயந்திரம்

மேற்கோள்கள்
-----------

1. ↑  "Sizzling Kaalai". Galatta.com. 2008-01-21 அன்று மூலம் பரணிடப்பட்டது. 11 January அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=` (உதவி); External link in `|publisher=` (உதவி)
**சிங்களரந்தபுரம் மாரியம்மன் கோயில்** தமிழ்நாட்டில் நாமக்கல் மாவட்டம், சிங்களரந்தபுரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன் சன்னதியும், தான்தோன்றி அம்மன், ஆலடி விநாயகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாரியம்மன் மாதம் முக்கிய திருவிழா நடைபெறுகிறது. தான்தோன்றி அம்மன் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**மோதி லால் கெம்மு** (*Moti Lal Kemmu*) இந்தியாவின் சம்மு காசுமீர் மாநிலத்தைச் சேர்ந்த சமகால நாடக ஆசிரியர் ஆவார். சிறீநகரில் ஒரு காசுமீரி இந்து குடும்பத்தில் இவர் பிறந்தார். சம்மு காசுமீர் பல்கலைக்கழகத்தில் பயின்றார். நகர் உதாசு, டீன் அசங்கதி அய்காங்கி (1968), லால் திரேயாசு, லோல் ரே (1972), திரூனோவ் (1970), திசாய் (1973), நாடக் திரூச்சே (1980), டோட்டா டோல் ஐனா (1985) ஆகியவை மோதிலாலில் நாடகங்களில் சிலவாகும்.

அரசாங்க உதவித்தொகை மூலம், கெம்மு 1961 ஆம் ஆண்டு முதல் 1964 ஆம் ஆண்டு வரை பரோடா பல்கலைக்கழகத்தில் பேராசிரியர் சி சி மேத்தாவிடமிருந்து நாடகம் மற்றும் நாடகத்துறையில் சிறப்புப் பயிற்சி பெற்றார். பின்னர் சம்மு மற்றும் காசுமீர் அரசாங்கத்தின் கலாச்சார அமைப்பில் 1964 ஆம் ஆண்டு முதல் 1991 ஆம் ஆண்டு வரை பல்வேறு பதவிகளில் பணியாற்றினார்.

2012 ஆம் ஆண்டு மோதி லால் கெம்முவுக்கு பத்மசிறீ விருது வழங்கப்பட்டது.

மேற்கோள்கள்
-----------

1. ↑  Biswajit Sinha, *Encyclopedia of Indian Theatre, Vol. 6* (Raj Publications, 2004), ISBN 978-81-86208-18-2 pp. 225-226.
2. ↑  Network, KL News (2018-04-16). "Playwright Moti Lal Kemmu is no more". *Kashmir Life*. 2022-04-13 அன்று பார்க்கப்பட்டது.
3. ↑  "Padma Awards". pib. 27 January 2013. 27 January 2013 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* Europeana

 |
புது மோதி பாக் அரண்மனை
புது மோதி தோட்ட அரண்மனை, பட்டியாலா
பழைய மோதி பாக் அரண்மனை, வடக்கு மண்டல கலாச்சார மையத்தின் அமைவிடம்
**மோதி பாக் அரண்மனை** (Moti Bagh Palace) (பஞ்சாபி: ਮੋਤੀ ਬਾਗ਼ ਮਹਲ, இந்தியாவின் பஞ்சாப் மாநிலத்தின் பட்டியாலாவில் உள்ளது. உலகின் பெரிய குடியிருப்புகளில் ஒன்றான இவ்வரண்மனையில், பாட்டியாலா அரச குடும்பத்தினர் 1940ஆம் ஆண்டு வரை வாழ்ந்தனர். புது மோதி பாக் அரண்மனை கட்டிய பின், முன்னாள் பாட்டியால அரச குடும்பத்தினர்கள் அங்கு குடியேறிவிட்டனர்.

பழைய மோதிபாக் அரண்மனை 1840இல் பாட்டியாலா மகாராஜாவால் கட்டப்பட்டு, மன்னர் பூபிந்தர் சிங்கால் 1920இல் விரிவாக்கம் செய்யப்பட்டது. இந்திய விடுதலைக்குப் பின்னர் இந்திய அரசு பழைய அரண்மனையை கையகப்படுத்தி, அதில் சில மாற்றங்கள் செய்து அரசு அருங்காட்சியகம், இறந்து பாடம் செய்யப்பட்ட விலங்குகள் மற்றும் பறவைகளின் காட்சிகூடம் மற்றும் வடக்கு மண்டல பண்பாட்டு மையம் அமைத்தது. இப்பழைய அரன்மணையின் கிழக்குப் பகுதியில் தேசிய விளையாட்டு நிறுவனம் (NIS) அமைந்துள்ளது. மேலும் இங்கு ஆண்டு தோறும் பட்டியாலாவின் பாரம்பரிய விழாக்கள் நடைபெறுகிறது. புது மோதி அரண்மனையில் பட்டியாலாவின் முன்னாள் அரச குடும்பத்தினர் வாழ்கின்றனர்.

படக்காட்சிகள்
-------------

* மகாராஜா யாதவேந்திர சிங்மகாராஜா யாதவேந்திர சிங்
* புது மோதி பாக் அரணமனை ஓவியம், பட்டியாலாபுது மோதி பாக் அரணமனை ஓவியம், பட்டியாலா
* புது மோதி பாக் அரணமனை ஓவியம்புது மோதி பாக் அரணமனை ஓவியம்
* புது மோதி பாக் அரணமனை ஓவியம் புது மோதி பாக் அரணமனை ஓவியம்
* புது மோதி பாக் அரணமனை ஓவியம் புது மோதி பாக் அரணமனை ஓவியம்
* புது மோதி பாக் அரணமனை ஓவியம் புது மோதி பாக் அரணமனை ஓவியம்

மேற்கோள்கள்
-----------

1. ↑  "About us". National Institute of Sports. 2014-08-13 அன்று பார்க்கப்பட்டது.